text: 17-årig pige overfaldet i Esbjerg
  14 december 2010 kl. 17.59
  Politiet efterlyser vidner til et overfald på en 17-årig pige i Esbjerg.
  En 17-årig pige fra Esbjerg har anmeldt, at hun to gange er blevet overfaldet af to piger på vej til Vestervangsskolen i Esbjerg.
  Det første overfald fandt sted den 2. december klokken 12.00 ved fodgænger-tunnellen under Ringvejen udfor Vester Gjesingvej.
  Det andet den 6. december klokken 10.00 overfor skolen. 
  Pigen har fortalt, at hun blandt andet er blevet revet i håret og sparket flere gange på kroppen.
  Signalementet af de to overfaldspiger lyder:
  Den ene er 16-18 år.
  170-175 cm høj og almindelig af bygning.
  Langt lyst hår med sorte spidser.
  To ørenringe på højre øre ? en for oven og en for neden, samt en
  ørenring på venstre øre forneden.
  Iført lang gråsort sommerjakke med knapper og lynlås. Foran på jakken var der lommer med spænder.
  Mørke jeans.
  Lange sort støvler.
  Den anden er 15-16 år.
  150-155 cm høj og buttet af bygning.
  Mørkt-glat halvlangt hår.
  Iført sort Canadian Goose jakke med pelshue.
  Meget lyse jeans, som sad tæt til benene.
  Mørke vinterstøvler
  Efter overfaldet den 6. december løb de to piger ned mod en sort eller mørkeblå PGO knallert, der stod ved tunnelen.
  Den ene tog en sølvgrå fullface styrthjelm på. Bag på styrthjelmen var der aftegnet en grøn og rød drage eller lignende motiv.
  Politiet kan kontaktes på tlf. 114.
  